# Iraetako Errota harria

Iraetako Errota Harria 1982. urteaz geroztik izen bereko 107,2 kiloko bola itxurako harriarekin Iraetako Santa Ines jaietan urtero jokatzen den harri-jasotze sariketa da.

## Lana

Hiru minutuan altxaldi gehien egiten dituen harri-jasotzaileak irabazten du txapelketa. Berdinketa-kasuan, gorputz-pisurik arinena duen harri-jasotzailea sailkatzen da postu hobean. Hori gertatu zen 2020an, "Urra" eta Peñagarikano 29 altxaldi emanda berdinduta gelditu zirenean; baina, "Urra" arinagoa zenez, hark eraman zuen txapela.

## Historia

1981ean izan zuen sariketa honek aurreneko ekitaldia eta Santiago Otaegi "Aroztegi" izan zen txapelduna. Hurrengo urtean Iñaki Otaegi "Gibitegi"k irabazi zuen. Honen ondoren etenaldi luze bat etorri zen eta 2010ean berrekin zioten sariketa jokatzeari. 2010ean, 2012an eta 2014an bost minutuko bi saio egin behar izan zuen harri-jasotzaile bakoitzak eta Aimar Irigoienek irabazi zituen ekitaldi guztiak. 2016an ez zen lehiaketarik egon, Izeta II.aren errekor-saiakera bat baino.
2018az geroztik, hiru minutuko txanda bakarra dute harri-jasotzaileek ahalik eta altxaldi gehien egiteko.
2025ean Mikel Lopetegi "Urra" eta Paulo Azpiazu berdinduta gelditu ziren hogeita hamabina jasoaldiko markarekin. Harri-jasotze lehiaketetan ohi denez, lehiakideen pisuak erabaki zuen txapelduna; hala, Urra izan zen garailea, Azpiazuk baino lau kilo gutxiago pisatu baitzituen.

## Palmaresa

| Urtea | Txapelduna | Jasoaldiak |
| 1981 | Santiago Otaegi "Aroztegi" | 20 |
| 1982 | Iñaki Otaegi "Gibitegi" | 25 |
| 1983- 2009 | ez zen jokatu | - |
| 2010 | Aimar Irigoien | 79 |
| 2012 | Aimar Irigoien | 74 |
| 2014 | Aimar Irigoien | 74 |
| 2016 | Joxe Ramon Iruretagoiena "Izeta II.a" (errekor-ahalegina) | 60 |
| 2018 | Xabier Peñagarikano "Peña" | 28 |
| 2020 | Mikel Lopetegi "Urra" | 29 |
| 2022 | Mikel Lopetegi "Urra" | 30 |
| 2023 | Paulo Azpiazu | 31 |
| 2024 | Beñat Telleria "Telleria IV.a" | 28 |
| 2025 | Mikel Lopetegi "Urra" | 32 |

## Garaipenak

| Harri-jasotzailea | Garaipen kopurua | Garaipena lortutako urtea(k) |
| Aimar Irigoien | 3 | 2010, 2012, 2014 |
| Mikel Lopetegi "Urra" | 3 | 2020, 2022, 2025 |
| Santiago Otaegi "Aroztegi" | 1 | 1981 |
| Iñaki Otaegi "Gibitegi" | 1 | 1982 |
| Paulo Azpiazu | 1 | 2023 |
| Beñat Telleria "Telleria IV.a" | 1 | 2024 |

## Erreferentziak

* 1 2 «2020 Errota Harri Txapelketa lehiatu da» EHK 2020-01-22 (Noiz kontsultatua: 2024-05-27).
* ↑ (Gaztelaniaz) Recas, Lucio Doncel. (2021-06-22). Harri - Jasotze: Levantamiento de piedras en Euskadi y Navarra. Vision Libros ISBN 978-84-18516-65-8. (Noiz kontsultatua: 2022-01-24).
* 1 2 «Urrak irabazi du Iraetako Errota Harria txapelketa - Zarautz» Zarautzguka.eus (Noiz kontsultatua: 2025-01-21).
* ↑ (Gaztelaniaz) «Harri-jasotzaileak: Aimar Irigoien, el mejor con la Errota Harria» EITB (Noiz kontsultatua: 2024-05-27).
* ↑ (Gaztelaniaz) n.g. (2014-01-27). «Otra txapela para Aimar Irigoien» Noticias de Gipuzkoa (Noiz kontsultatua: 2024-05-27).
* ↑ (Gaztelaniaz) PPLL. (2016-01-26). «Récord de Izeta II con la Errota Harria de Iraeta» El Diario Vasco (Noiz kontsultatua: 2024-05-27).
* ↑ SA, Baigorri Argitaletxea. (2018-01-21). «Xabier Peñagarikanok irabazi du Errota Harria Txapelketa» GARA (Noiz kontsultatua: 2024-05-27).
* ↑ (Gaztelaniaz) N.G, -. (2022-01-24). «Mikel Lopetegi se impone con la Errota Harria en Zestoa» Noticias de Gipuzkoa (Noiz kontsultatua: 2024-05-27).
* ↑ (Gaztelaniaz) N.G. (2023-01-22). «Paulo Azpiazu se impone con la Errota Harria» Noticias de Gipuzkoa (Noiz kontsultatua: 2024-05-27).
* ↑ [ARGAZKIAK Herri kirol jaialdi bikaina izan zen igandean Iraetan | danbolin. ] (Noiz kontsultatua: 2024-05-27).

## Kanpo estekak

* Datuak: Q110670487